บริเวณป้ายรถเมล์ใต้สถานี BTS อุดมสุข ทางออก 5 (ขาออก) รถเมล์ไม่สามารถเข้าจอดรับ-ส่งผู้โดยสารที่ป้ายได้ ทำให้ต้องจอดที่เลนกลางซึ่งอาจเป็นอันตรายได้และการจราจรติดกว่าเดิมได้ครับ และหลายๆครั้งรถเมล์จอดที่ป้ายได้ปกติแต่ว่าโดนอาสา (ไม่แน่ใจว่าเป็นอาสาฯหรือจนท.) ชอบเดินมาไล่รถเมล์ให้ออกเพราะแท็กซี่มาจอดที่จุดจอดแท็กซี่ไม่ได้(จุดจอดแท็กซี่จะเลยป้ายรถเมล์ไปอีกเล็กน้อย) ซึ่งรถเมล์ก็ไม่ได้จอดแช่แต่อย่างใด และกลางคืนก็ชอบฉายไฟส่องเข้าหน้าเข้าตาคนที่รอป้ายรถเมล์บ่อยครั้ง อยากให้ทางเจ้าหน้าที่ที่เกี่ยวข้องและฝากถึงท่านผู้ว่าชัชชาติ ลงพื้นที่มาตรวจสอบและหาแนวทางแก้ไขหน่อยครับ

หากจะให้รถเมล์และแท็กซี่จอดจุดเดิมก็ควรมีการจัดจำนวนรถแท็กซี่ที่สามารถจอดได้เพื่อไม่ให้กีดขวางป้ายรถเมล์ ควรมีการทาสีจุดจอดป้ายรถเมล์เพื่อไม่ให้รถอื่นมาจอดขวาง หรือแนวทางอื่นๆต่อไป เพื่อให้ทุกฝ่ายทั้งผู้ใช้บริการ รถเมล์ รถแท็กซี่ได้รับความเป็นธรรมความสะดวกทั้งหมดด้วยครับ